b"\n_START_ARTICLE_\nWilhelm Ganzel\n_START_SECTION_\nL 23's bombning af Boston 2./3. september 1916\n_START_PARAGRAPH_\nNatten mellem mellem 2. og 3. september 1916 udf\xc3\xb8rtes 1. verdenskrigs st\xc3\xb8rste bombetogt mod England med deltagelse af 12 af marinens og 4 af h\xc3\xa6rens luftskibe._NEWLINE_Wilhelm Ganzel og Armin Rothe deltog fra basen i Nordholz ombord p\xc3\xa5 L 23 og kastede 7 bomber over Boston-omr\xc3\xa5det i Lincolnshire, hvor 6 ramte byen og 1 ramte Wyberton 3 km sydvest for, og for\xc3\xa5rsagede 1 d\xc3\xb8dsfald.\n_START_SECTION_\nL 23's togt mod Midlands 23./24. september 1916\n_START_PARAGRAPH_\nDen 23. september 1916 afgik 7 luftskibe mod English Midlands, hvor vist L 23 ikke forrettede skade og kun L 17's bombning af Nottingham for\xc3\xa5rsagede d\xc3\xb8dsfald._NEWLINE_De nyere luftskibe L 30 (von Buttlar), L 31 (Mathy), L 32 (Werner Petersen) og L 33 (Alois B\xc3\xb6cker) styrede mod London, hvor L 32 blev skud br\xc3\xa6ndende ned og L 33 blev alvorligt ramt, men bes\xc3\xa6tningen overlevede n\xc3\xb8dlanding.\n_START_SECTION_\nTekniske problemer 25. september 1916\n_START_PARAGRAPH_\nDen 25. september 1916 afgik 7 luftskibe mod England, men L 23 vendte hjem med tekniske problemer._NEWLINE_I forbindelse med dette togt blev Ganzel beskyldt for uberegnelig opf\xc3\xb8rsel med d\xc3\xa5rlige nerver._NEWLINE_Han blev derfor snart efter afskediget og overf\xc3\xb8rt til pligter p\xc3\xa5 landjorden._NEWLINE_Denne nat bombede Luftskib L 21 Bolton og L 22 Sheffield.\n_START_SECTION_\nOverskyet 1. oktober 1916\n_START_PARAGRAPH_\nDen 1. oktober 1916 afgik 11 luftskibe mod England, men vejret var meget skyet og L 23 var blandt 4 luftskibe, som vendte hjem f\xc3\xb8r tid.\n_START_SECTION_\nTilbage i T\xc3\xb8nder 9. november 1916\n_START_PARAGRAPH_\nInden afskedigelsen 16. november 1916 n\xc3\xa5ede Ganzel 9. november at f\xc3\xb8re L 23 til T\xc3\xb8nder, hvor luftskibet ikke kom ud at flyve igen f\xc3\xb8r den hjemvendte Franz Stabbert tog over 20. december, efter L 20's n\xc3\xb8dlanding i Norge og \xc2\xbd \xc3\xa5rs internering._NEWLINE_Armin Rothe fortsatte som 1. officer sammen med Stabbert, f\xc3\xb8rst p\xc3\xa5 L 23 og senere p\xc3\xa5 L 44, indtil de 20. oktober 1917 i stor h\xc3\xb8jde blev skudt ned over Lorraine i Frankrig."